ສຫລ ເຫັນວ່າ ຄວາມເຄັ່ງຕຶງ ຜ່ອນເບົາລົງແລ້ວ ກ່ຽວເລື້ອງ ກຳປັ່ນຂອງອີຣ່ານ
ພັນ​ເອກ Steve Warren ໂຄສົກທຳນຽນຫ້າແຈ ​​ກ່າວ​ວ່າ ຂະບວນກຳປັ່ນ ຂອງອີຣ່ານ ປາກົດວ່າ ໄດ້ເຄື່ອນຍ້າຍ ກັບຄືນໄປສູ່ອີຣ່ານແລ້ວ.
ເຈົ້າໜ້າທີ່ ກະຊວງປ້ອງກັນປະເທດສະຫະລັດຄົນນຶ່ງ ກ່າວວ່າ ຄວາມເຄັ່ງຕຶງຢູ່ໃນທະເລອາຣາເບຍ ໄດ້ຜ່ອນເບົາລົງກ່ຽວກັບ ໂອກາດທີ່ກຳປັ່ນຂອງອີຣ່ານຈະນຳເອົາອາວຸດໄປສົ່ງໃຫ້ພວກ ກະບົດ Houthi ຢູ່ໃນປະເທດເຢເມນ ໂຄສົກທຳນຽບຫ້າແຈ ພັນເອກ Steve Warren ໄດ້ກ່າວຕໍ່ ບັນດານັກຂ່າວ ໃນວັນສຸກວານນີ້ວ່າ ຂະບວນເຮືອລົບອີຣ່ານ ທີ່ໄດ້ມຸ້ງໜ້າສູ່ປະເທດເຢເມນນັ້ນ ໄດ້ປ່ຽນທິດທາງແລ້ວ ແລະ ປັດຈຸບັນນີ້ປາກົດວ່າ ກັບຄືນສູ່ອີຣ່ານ ທ່ານ Warren ກ່າວວ່າ ຈຸດໝາຍປາຍທາງຂອງຂະບວນເຮືອ ດັ່ງກ່າວແມ່ນຍັງ ບໍ່ເປັນທີ່ແນ່ນອນເທື່ອ ແຕ່ “ມັນກໍຍຸດຕິທຳທີ່ຈະເວົ້າໄດ້ວ່າ ນີ້ປາກົດວ່າ ເປັນການຫລຸດຜ່ອນຄວາມເຄັ່ງຕືງບາງສ່ວນລົງ ” ໂຄສົກກ່າວກ່ຽວກັບຂະບວນເຮືອຂົນ ສົ່ງຂອງອີຣ່ານວ່າ“ພວກເຮົາຍັງບໍ່ເປັນທີ່ແນ່ນອນເຖິງຈຸດປະສົງຂອງເຂົາເຈົ້າ ເຖິງແມ່ນ ວ່າພວກເຂົາໄດ້ເຄື່ອນຍ້າຍໄປຈາກປະເທດເຢເມນແລ້ວກໍຕາມ ” ບັນດາເຈົ້າໜ້າທີ່ທຳນຽບຂາວກ່າວວ່າ ຕົນມີຫລັກຖານວ່າອີຣ່ານ ໄດ້ສົ່ງອາວຸດ ແລະໄດ້ ໃຫ້ການສະໜັບສະໜູນອຶ່ນໆແກ່ພວກກະບົດ Houthi ທຳນຽບຫ້າແຈໄດ້ສົ່ງກຳປັ່ນລົບສະຫະລັດ ໄປຍັງເຂດນ່ານນຳ້ຂອງປະເທດເຢເມນ ເພື່ອ ຄໍ້າປະກັນວ່າເສັ້ນທາງເດີນເຮືອທີ່ສຳຄັນ ໃນເຂດອ່າວເອເດັນຍັງເປີດ ໃຊ້ຢູ່